<classify> Kabla ya mechi hiyo iliyofanyika kwenye uwanja wa Sokoine Mbeya, Simba ilikuwa kwenye nafasi nzuri ya kumaliza ya pili hasa kutokana na mabingwa watetezi Azam kutoka sare katika mechi tatu zilizopita.Lakini hali haikuwa kama kocha Kopunovic alivyotarajia, timu yake ilipoteza mechi dhidi ya Mbeya na Azam ikaibuka na ushindi wa mabao 2-1 dhidi ya Kagera Sugar.Akizungumza kwa simu na gazeti hili jana Kopunovic alisema matokeo ya mechi na City yamemchanganya na ameshakata tamaa ya kushiriki michuano ya kimataifa mwakani.Hata sijui nini kilitokea kwani nilitarajia ningeshinda, lakini hiyo ndio soka wacha tujipange tuone kama tunaweza kumaliza wa pili, alisema.Matokeo haya yamenichanganya sana, na si mimi tu nadhani kila mtu amechanganyikiwa kwenye timu, lakini mpira ndivyo ulivyo,alisema.Kwa matokeo hayo, Simba imebaki na pointi zake 35 na imebakiwa na mechi nne sawa na Azam yenye pointi pointi 42. Endapo Simba itashinda mechi zote nne zilizosalia itafikisha pointi 47 wakati Azam ikishinda mechi zote itafikisha pointi 54.Azam inahitaji pointi tano kushika nafasi ya pili. Hesabu hizo ndio zinazomkatisha tamaa kocha Kopunovic: Sijui nini kitokee ndio tumalize nafasi ya pili, tumejiweka kwenye hali ngumu sana, alisema.  <topic>: MICHEZO 